text: [{"text_idx": "#000000", "text": "It all started in 1969 and today Vo\u0301nin is a major developer and manufacturer of high quality fishing gear, aquaculture equipment as well as supplying equipment for the land base industry."}, {"text_idx": "#000001", "text": "Trol og no\u0301tir skulu endurvinnast"}, {"text_idx": "#000002", "text": "N\u00f8gdin, sum Vo\u0301nin savnar saman til endurvinning, skal vera st\u00f8rri enn n\u00f8gdin av trolum og alino\u0301tum, i\u00f0 fyrit\u00f8kan selir. Solei\u00f0is gerast b\u00e6\u00f0i Vo\u0301nin og kundarnir partur av einum bur\u00f0ardyggum vinnuli\u0301vi."}, {"text_idx": "#000003", "text": "Daniel Ha\u0301kunsson Dam, fi\u0301ggjarlei\u00f0ari i\u0301 Vo\u0301nin samtakinum, stendur frammanfyri einum troli\u00f0, sum skal endurvinnast."}, {"text_idx": "#000004", "text": "Fyri pa\u0301skir fingu trolfo\u0301lkini a\u0301 virkinum hja\u0301 Vo\u0301nini i\u0301 Fuglafir\u00f0i eina \u00f8\u00f0rvi\u0301si uppga\u0301vu. Tey skuldu skera og skilja sundur eitt gamalt trol, sum si\u0301\u00f0ani var\u00f0 sent til endurvinning. Talan var um eitt i\u0301t\u00f8kiligt, fyrsta stig a\u0301 bur\u00f0ardyggu ko\u0301sini hja\u0301 Vo\u0301nini. Sum ein av 12 f\u00f8royskum fyrit\u00f8kum i\u0301 felagsskapinum Bur\u00f0ardygt Vinnuli\u0301v hevur Vo\u0301nin sett s\u00e6r ma\u0301li\u00f0 at gerast \u201dnet-positiv\u201d a\u0301\u00f0renn 2030."}, {"text_idx": "#000005", "text": "-Ta\u00f0 merkir, at vit skulu taka i\u0301mo\u0301ti st\u00f8rri n\u00f8gd av troli og neti til endurvinning, enn vit selja u\u0301t av virkinum til okkara kundar, sigur Daniel Ha\u0301kunsson Dam, fi\u0301ggjarlei\u00f0ari, sum umbo\u00f0ar Vo\u0301nina i\u0301 felagsskapinum saman vi\u00f0 stjo\u0301ranum, Hjalmari Petersen."}, {"text_idx": "#000006", "text": "I\u0301 2020, sum er u\u0301tgangsst\u00f8\u00f0i\u00f0 fyri bur\u00f0ardyggu ambitio\u0301nini, seldi Vo\u0301nin gott 3.400 kubikkmetrar av u\u0301tger\u00f0 til fiski- og alivinnuna. I\u0301 hesum kubikkmetrum eru botn- og r\u00e6kjutrol vi\u00f0 grunnum og \u00f8llum tilhoyri, \u00f8ll s\u00f8la av fornetum, bellum, posum, ristum og seglum til uppsjo\u0301vartrol, umframt alino\u0301tir. S\u00f8lan ver\u00f0ur umrokna\u00f0 til kubikkmetrar fyri at kunna samanberast vi\u00f0 n\u00f8gdirnar, i\u00f0 ver\u00f0a savna\u00f0ar saman til endurvinning."}, {"text_idx": "#000007", "text": "Bur\u00f0ardyggi ma\u0301lsetningurin hja\u0301 Vo\u0301nini stavar partvi\u0301s fra\u0301 sto\u0301rum rei\u00f0ari\u0301um, sum hava ein vaksandi t\u00f8rv a\u0301 at grei\u00f0a si\u0301num tilvita\u00f0u kundum fra\u0301, hvussu tey fara vi\u00f0 na\u0301ttu\u0301runi og hvussu da\u0301lkingin i\u0301 sjo\u0301num er ein vaksandi trupulleiki. Og harumframt hevur Vo\u0301nin sta\u00f0fest, at ein sto\u0301rur partur av trolunum i\u0301 dag ver\u00f0a tyrvd"}, {"text_idx": "#000008", "text": "-Eitt heilt trol i\u00f0 ikki ver\u00f0ur sundurskilt, fer typiskt til tyrvingar. Men skilja vit troli\u00f0 sundur, a\u0301\u00f0renn vit lata ta\u00f0 til IRF, so kann ymiska tilfari\u00f0 i\u0301 trolinum latast vi\u0301\u00f0ari til endurvinningsvirkir i\u00f0 IRF samstarvar vi\u00f0 uttanlands, sigur Daniel Ha\u0301kunsson Dam."}, {"text_idx": "#000009", "text": "Vi\u00f0 r\u00f8ttu handfaringini kunnu 75-85 prosent av einum gomlum troli ella no\u0301t endurvinnast. Til d\u00f8mis ver\u00f0ur neti\u00f0 smelta\u00f0 um til plastikpartiklar a\u0301 eini endurvinningsfyrit\u00f8ku i\u0301 Danmark, sum IRF samstarvar vi\u00f0, og u\u0301r hesum partiklum ver\u00f0a a\u00f0rar v\u00f8rur framleiddar."}, {"text_idx": "#000010", "text": "Endurvunnin trol og no\u0301tir kunnu t.d. bru\u0301kast til hu\u0301sbu\u0301na"}, {"text_idx": "#000011", "text": "A\u0301 alideildini vi\u00f0 Nor\u00f0ska\u0301la hevur Vo\u0301nin si\u0301\u00f0stu a\u0301rini savna\u00f0 saman 240 gamlar alino\u0301tir, i\u00f0 hava t\u00e6nt fyri seg i\u0301 vinnuni. Nu\u0301 ver\u00f0a hesar endurvunnar av norsku fyrit\u00f8kuni Nofir, sum hevur gj\u00f8rt ta\u00f0 til si\u0301na sergrein at endurvinna tilfar u\u0301r alino\u0301tum. T\u00e6r 240 no\u0301tirnar eru tilsamans umlei\u00f0 2000 kubikkmetrar av neti, i\u00f0 fyllir ikki minni enn 30 av sto\u0301ru, fj\u00f8rutifo\u0301ts bingjunum. I\u0301 mai ma\u0301na\u00f0 fara fyrstu bingjurnar avsta\u00f0 til endurvinningsvirki\u00f0 hja\u0301 Nofir i\u0301 Litava."}, {"text_idx": "#000012", "text": "-Vit vilja a\u0301taka okkum uppga\u0301vuna, saman vi\u00f0 IRF at fa\u0301a gomul trol og gamlar alino\u0301tir vi\u0301\u00f0ari til endurvinningsvirkir uttanlands. Vit eru sannf\u00f8rd um, at okkara kundar duga at si\u0301ggja, at hetta er ein go\u0301\u00f0 i\u0301l\u00f8ga fyri umhv\u00f8rvi\u00f0. A\u0301 henda ha\u0301tt kunnu teir skjalpro\u0301gva fyri si\u0301num kundum, at rei\u00f0skapurin ver\u00f0ur burturbeindur a\u0301 bur\u00f0andyggan ha\u0301tt. Og ta\u00f0 hevur ty\u0301dning, ti\u0301 alsamt fleiri keyparir krevja, at vinnan er bur\u00f0ardygg i\u0301 si\u0301num virksemi, sigur Daniel Ha\u0301kunsson Dam."}, {"text_idx": "#000013", "text": "Me\u00f0an alino\u0301tir vanliga ver\u00f0a bru\u0301ktar av sama kunda, so kunnu trol fer\u00f0ast vi\u0301\u00f0a, fra\u0301 einum skipi til anna\u00f0. Og ta\u00f0 kann gera ta\u00f0 trupult fyri Vo\u0301nina at fa\u0301a \u00f8ll trolini innaftur. Hinvegin er Vo\u0301nin eisini sinna\u00f0 at taka i\u0301mo\u0301ti trolum, i\u00f0 onnur virki hava gj\u00f8rt. Ti\u0301 ma\u0301li\u00f0 er at fa\u0301a so no\u0301gv endurvunni\u00f0 sum yvirh\u00f8vur tilber."}, {"text_idx": "#000014", "text": "-Vit mugu bara a\u0301sanna, at okkara fokus hevur veri\u00f0 at at framlei\u00f0a so go\u0301\u00f0 trol og no\u0301tir fyri kappingarf\u00f8rar pri\u0301sir. Nu\u0301 seta vit fokus a\u0301 bur\u00f0ardyggu ko\u0301sina, solei\u00f0is at vit tryggja, at ta\u00f0 vit framlei\u00f0a til fiski- og alivinnuna eisini ver\u00f0ur endurvunni\u00f0, sigur Daniel Ha\u0301kunsson Dam. Eitt anna\u00f0 stig a\u0301 bur\u00f0ardyggu ko\u0301sini er at hita bygningarnar hja\u0301 Vo\u0301nini vi\u00f0 gr\u00f8num orkuloysnum, fyri a\u0301 tann ha\u0301tt at minka um ny\u0301tsluna av gassolju. T\u00e6r loysnirnar ver\u00f0a kanna\u00f0ar i\u0301 l\u00f8tuni."}, {"text_idx": "#000015", "text": "SambandSambandDeildirMi\u00f0larKatalogUm okkumS\u00f8ganNy\u0301skapanBur\u00f0ardygdSt\u00f8rvServiceFiskivinnaAlivinnaTrawl LogAqua LogVinna a\u0301 landi"}, {"text_idx": "#000016", "text": "FiskivinnaAlivinnaTrawl LogAqua LogVinna a\u0301 landi"}, {"text_idx": "#000017", "text": "We are using cookies to give you the best experience on our website.You can find out more about which cookies we are using or switch them off in settings. Accept Accept necessary cookies"}, {"text_idx": "#000018", "text": "We are using cookies to give you the best experience on our website."}, {"text_idx": "#000025", "text": "Keeping this cookie enabled helps us to improve our website."}, {"text_idx": "#000026", "text": "Please enable Strictly Necessary Cookies first so that we can save your preferences!"}]